
బీజింగ్ : చైనా సైన్యం రక్తాన్ని సేకరిస్తోందని తెలుస్తోంది. భారత్-చైనా మధ్య ప్రతిష్టంభన ఏర్పడిన నేపథ్యంలో చైనా పీపుల్స్ లిబరేషన్ ఆర్మీ చర్యలు ఆసక్తికరంగా ఉన్నాయి. సిక్కింలోని డోకలామ్ వద్ద ఇరు దేశాల మధ్య ఉద్రిక్తత కొనసాగుతున్న నేపథ్యంలో ఓ ఆసుపత్రిలో బ్లడ్ డొనేషన్ క్యాంప్ను పునఃప్రారంభించినట్లు సమాచారం.ప్రభుత్వ ఆధ్వర్యంలోని ‘గ్లోబల్ టైమ్స్’ కథనం ప్రకారం హునన్ ప్రావిన్స్ రాజధాని ఛాంగ్షాలోని ఆసుపత్రిలో రక్త దాన శిబిరాన్ని పునఃప్రారంభించారు. ఈ శిబిరం డోకలామ్ ప్రాంతానికి సమీపంలోనే ఉన్నట్లు తెలుస్తోంది. పీపుల్స్ లిబరేషన్ ఆర్మీ ఆదేశాల మేరకు రక్తాన్ని సేకరిస్తున్నారు. అంతేకాకుండా వివిధ ప్రాంతాల్లోని ఆసుపత్రుల్లో రక్త వినియోగాన్ని నియంత్రించారు. హ్యూబే ప్రావిన్స్, గ్వాంగ్జి జువాంగ్ అటానమస్ రీజియన్లలోని ఆసుపత్రుల్లో రక్త వినియోగంపై ఆంక్షలు విధించారు.ఈ నెల 8న సిచువాన్ ప్రావిన్స్లో భూకంపం సంభవించింది. అంతకుముందే ఈ రక్తాన్ని వేరే ప్రాంతానికి పంపించారని, అక్కడి నుంచి టిబెట్కు తరలించే అవకాశం ఉందని  ఆ పత్రిక పేర్కొంది.

beasing : chaina sainyam raktaanni sekaristondani telustondi. bharat-chaina madhya pratishtambhana erpadina nepathyamlo chaina peepuls libaration armi charyalu aasaktikaramgaa unnaayi. sikkimlooni dokalam vadda iru deshaala madhya udriktata konasaagutunna nepathyamlo oo aasupatrilo blud donation campnu punahpraarambhinchinatla samacharam.prabhutva aadhvaryamloni ‘global times’ kathanam prakaaram hunan pravins rajadhani chaangshaaloni aasupatrilo rakta daana sibiraanni punahpraarambhinchaaru. ee sibiram dokalam praantaaniki sameepamlone unnatlu telustondi. peepuls libaration armi aadesaala meraku raktaanni sekaristunnaru. antekakunda vividha praantaallooni aasupatrullo rakta viniyogaanni niyantrinchaaru. hyoobe pravins, gwangji juwang atanamas regionlaloni aasupatrullo rakta viniyogampai aankshalu vidhinchaaru.ee nela 8na sichuwan praavinslo bhookampam sambhavinchindi. antakumunde ee raktaanni vere praantaaniki pampinchaarani, akkadi nunchi tibetku taralinche avakaasam undani  aa patrika perkondi.